Andreas Laun

**Andreas Laun** O.S.F.S. (1942–2024) var en østerriksk ordensprest, moralteolog og hjelpebiskop i Salzburg. Laun ble ansett for å tilhøre den konservative fløy i det østerrikske bispekollegium.

## Liv og virke
### Bakgrunn
Etter at han ble uteksaminert fra *Gymnasium Borromäum* i Salzburg i 1960, studerte Andreas Laun filosofi ved Universitetet i Salzburg til 1962. I 1962 sluttet Laun seg til Oblatene av St. Frans de Sales og dro til *Salesianum Rosental* i Eichstätt i Bayern for novisiatet. Han studerte først teologi ved Det katolske universitet i Eichstätt-Ingolstadt og fra 1966 til 1970 teologi og fransk ved det sveitsiske Universitetet i Fribourg. Den 17. september 1966 avla han sine høytidelige løfter-

### Prest
Den 29. juni 1967 ble han ordinert til prest i Eichstätt. I de påfølgende årene var han pedagog i Ried im Innkreis og Ingolstadt og kapellan i Wien-Döbling, deretter fra 1989 til 1995 var han sognemoderator for prestegjeldet Kahlenbergerdorf. I 1976 grunnla han «Initiativet for fosterfamilier», som senere ble foreningen «Foreldre for barn». Fokuset til den tverrkirkelige foreningen er å støtte, trene og gi råd til erstatningsfamilier som foster- eller adoptivfamilier.

I 1973 tok Andreas Laun doktorgraden i Fribourg med en avhandling om etikkens naturrettslige grunnlag i moderne katolsk moralteologi. Ett år senere ble han forskningsassistent for moralteologi ved Universitetet i Wien. I 1980 mottok han *Kardinal-Innitzer-Förderungspreis für Theologie*.

I 1981 kvalifiserte Laun seg som professor i moralteologi ved Universitetet i Wien. Fra 1981 til 2017 var han professor i moralteologi ved Philosophisch-Theologische Hochschule Heiligenkreuz, og fra 1981 til 1987 professor ved Philosophisch-Theologische Hochschule Benediktbeuern. I 1985 ble han rektor for *Oblatene av St. Frans de Sales* utdannelseshus i Eichstätt. Fra 1987 til 1989 var Laun generalsekretær for Det katolske akademi i Wien, fra 1986 til 1989 åndelig rådgiver for det katolske familiearbeidet og deretter generalsekretær for Det katolske akademi i Wien til 1995.

### Hjelpebiskop i Wien
Den 25. januar 1995 ble Andreas Laun utnevnt til hjelpebiskop av Salzburg og titulærbiskop av *Libertina* av pave Johannes Paul II. Han ble ordinert til biskop av erkebiskop Georg Eder den 25. mars samme år i Salzburg-katedralen. Medkonsekratorer var Jakob Mayr, hjelpebiskop i Salzburg, og Josef Koukl, biskop av Litoměřice i Tsjekkia. 

Fra 1995 var Laun biskoppelig vikar for pastoral omsorg for ekteskap og familie, og konsulent for det pavelige råd for pastoral omsorg for helsearbeidere. Han ble også medlem av European Theological Society og Societas Ethica.

Den 13. oktober 2017, Bizkop Launs 75-årsdag, innvilget pave Frans hans aldersbetingede avskjedsøknad.

Andreas Laun døde 31. desember 2024, 83 år gammel i sin seniorbolig på Schloss Kahlsperg (Oberalm), hvor han sist bodde.

## Verker i utvalg
* 
* *Die naturrechtliche Begründung der Ethik in der neueren katholischen Moraltheologie.* Wiener Dom-Verlag, Wien 1973, ISBN 978-3-85351-064-3 (= Dissertation).
* *Aktuelle Probleme der Moraltheologie.* Herder, Wien 1993, ISBN 3-210-25034-0.
* *Fragen der Moraltheologie heute.* Herder, Wien 1992, ISBN 3-210-25150-9.
* *Unterwegs nach Jerusalem. Die Kirche auf der Suche nach ihren jüdischen Wurzeln.* Franz-Sales-Verlag, Eichstätt 2003, ISBN 3-7721-0262-X.
* *Der salesianische Liebesbegriff. Nächstenliebe, heilige Freundschaft, eheliche Liebe.* Franz-Sales-Verlag, Eichstätt 1993, ISBN 3-7721-0067-8.
* *Homosexualität aus katholischer Sicht.* Franz-Sales-Verlag, Eichstätt 2001 ISBN 3-7721-0239-5.
* *Liebe und Partnerschaft aus katholischer Sicht.* 8. Auflage, Franz-Sales-Verlag, Eichstätt 2005, ISBN 3-7721-0260-3.
* *Gedanken eines Katholiken über den Missbrauch in der Kirche.* I: Andreas Späth, Menno Aden (Hrsg.): *Die missbrauchte Republik – Aufklärung über die Aufklärer.* Inspiration Un Limited, Hamburg/London 2010, ISBN 978-3-9812110-2-3, s. 23–27.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1943
* Kardinal Giovanni Battista Caprara Montecuccoli (1733-1810) *1766
* Biskop Dionys von Rost (1716-1793) *1777
* Biskop Karl Franz von Lodron (1878-1828) *1792
* Biskop Bernhard Galura (1764-1856) *1820
* Biskop Johann Nepomuk von Tschiderer zu Gleitheim (1777-1860) *1832
* Kardinal Friedrich Johann Joseph Cölestin von Schwarzenberg (1809-1885) *1836
* Kardinal Maximilian Joseph von Tarnóczy (1806-1876) *1851
* Kardinal Johann Evangelist Haller (1825-1900) *1874
* Kardinal Johannes Baptist Katschthaler (1832-1914) *1891
* Erkebiskop Balthasar Kaltner (1844-1918) *1901
* Biskop Adam Hefter (1871-1970) *1915
* Erkebiskop Andreas Rohracher (1892-1976) *1933
* Erkebiskop Karl Berg (1908-1997) *1973
* Erkebiskop Georg Eder (1928-2015) *1989
* Biskop *Andreas Laun* O.S.F.S. (1942-2024) *1995

## Referanser